De ce a intrat Gino Iorgulescu în vizorul Securității? Nici relațiile cu Nicu Ceaușescu nu l-au putut salva
- Maria Pană
- 16 martie 2024, 21:51
Gino Iorgulescu ar fi intrat în vizorul Securității chiar dacă era un privilegiat al sistemului prin prisma prieteniei pe care a avut cu unul dintre fii dictatorului. Legăturile suspecte cu românii din străinătate l-ar fi pus pe fostul fotbalist în această situație.
Fostul fotbalist Gino Iorgulescu a fost și el în vizorul Securității. Asta în ciuda relațiilor bune pe care le avea cu regimul și mai ales cu Nicu Ceaușescu.
Cu toate acestea cei de la Securitate au început să îl fileze în momentul în care a intrat în "legături suspecte"cu românii din străinătate. Problema se pare că a fost declanșată din pricina unei doamne care a început să îi scrie scrisori lui Gino Iorgulescu. Totul s-ar fi întâmplat în anul 1985.
La acel moment, serviciul de informații din România comunistă a interceptat câteva scrisori pentru Gino Iorgulescu. Acestea veneau de la o persoană de sex feminin, stabilită în Germania federală și erau adresate fostului jucător al Sportului Studențesc.
O relație amoroasă, sub lupa Securității
Scrisorile au fost semnate semnate de Katherina Suciu care era stabilită în orașul Baden-Baden. Depeșele păreau a fi unele de dragoste, motiv și mai întemeiat pentru ca Securitatea să intervină. Nu de alta, dar nimeni nu și-ar fi dorit ca Gino Iorgulescu să plece din țară din motive amoroase.
"Îți trimit invitația, care nu știu dacă va ajunge… E de necrezut că după câte ți-am scris să nu răspunzi măcar cu o vedere. Normal ar fi trebuit să încetez de mult să îți mai scriu. Te rog, scrie-mi. Te sărut", a scris femeie în 1985 mesajul a fost păstrat în arhivele Securității și a ieșit la iveală odată cu desecretizarea acestora.
La dosar se află și scrisorile originale ale femeii, ceea ce poate însemna că acestea nu au ajuns niciodată al destinație. În anii 1980, fostul președinte al LPF a avut o viață amoroasă tumultoasă. Probabil a fost ajutat și de succesul sportiv pe care îl avea.
Așa se face că în 1983 acesta a avut o relație cu fosta balerina Agnes Afodorci. Iar în urma acestei relații s-a născut un băiat. Ba mai mult, 10 ani mai târziu aceasta ar fi venit în România și ar fi făcut și un test de paternitate care ar fi arătat că acel copil este al lui.